 Ilu 31  Nke a bụ okwu Lemuel bụ eze, okwu gbara ọkpụrụkpụ nke nne ya gwara ya iji gbazie ya:Gịnị ka m na-ekwu, nwa m, gịnị, nwa nke afọ m, ọ bụkwa gịnị, nwa m mụtara nihi nkwa m kwere?Enyela ndị inyom ike gị, emekwala ka ụzọ gị gaa nihe na-eme ka e kpochapụ ndị eze.Ndị eze ekwesịghị ịṅụ mmanya, Lemuel, ndị eze ekwesịghị ịṅụ mmanya, ndị isi ekwesịghịkwa ịsị: Olee ebe ihe ọṅụṅụ na-egbu egbu dị?ka mmadụ ghara ịṅụ mmanya wee chefuo ihe iwu kwuru, gbagọọkwa okwu ikpe nke onye ọ bụla nime ndị nọ nahụhụ.Nyenụ onye na-aga ịla niyi mmanya na-egbu egbu, nyekwanụ ndị ihe na-ewute ná mkpụrụ obi mmanya.Ka mmadụ ṅụọ mmanya wee chefuo ogbenye ọ dara, ka mmadụ gharakwa icheta nsogbu ya ọzọ.Meghee ọnụ kwuchitere onye ogbi ọnụ ya, nokwu ikpe nke ndị niile na-aga ịnwụ anwụ.Meghee ọnụ gị, kpee ikpe ziri ezi ma kpechite ọnụ onye nọ nahụhụ na ogbenye.Ezigbo nwunye, ònye pụrụ ịchọta ya? Ọnụ ahịa ya dị nnọọ ukwuu karịa nke nkume kọral.Onye nwe ya tụkwasịrị ya obi, ọ dịghịkwa uru kọrọ ya.O jiriwo ihe ọma kwụọ di ya ụgwọ, ọ bụghị ihe ọjọọ, nụbọchị niile nke ndụ ya.Ọ chọwo ajị anụ na ákwà linin, ọ na-arụkwa ọrụ ọ bụla aka ya nwere mmasị ịrụ.Ọ dị ka ụgbọ mmiri nke onye ahịa. Ọ na-esi nebe dị anya ebubata ihe oriri ya.Ọ na-ebilikwa mgbe chi na-abọchabeghị, ọ na-enye ezinụlọ ya ihe oriri, na-ekenyekwa ụmụ agbọghọ ya òkè ha.Ọ gawo leruo ala anya wee zụta ya; o siwo nihe aka ya rụpụtara kụọ ubi vaịn.O jiriwo ume kee núkwù ya, ọ na-emekwa ka ogwe aka ya dị ike.Ọ hụwo na ahịa ọ na-azụ dị mma; oriọna ya adịghị anyụ nabalị.O setịpụwo aka ya were osisi e ji akpa ákwà, aka ya ejidewo mkpịsị e ji akpa ákwà.Ọ gbasapụworo onye nọ nahụhụ ọbụ aka ya, o setịwokwara ogbenye aka ya.Ọ dịghị atụ egwu na ọ dị ihe oyi ga-eme ezinụlọ ya, nihi na ezinụlọ ya dum yi uwe abụọ abụọ.O meworo onwe ya ákwà ihe ndina. E ji ákwà linin na ákwà e sijiri odo odo dụọ uwe ya.Onye nwe ya bụ onye a ma ama nọnụ ụzọ ámá, mgbe ya na ndị okenye obodo nọ ọdụ.Ọ kwawo uwe ime dị iche iche wee ree ha, o nyewokwa ndị ahịa ájị.Ike na ịma mma bụ uwe ya, ọ na-achịkwa ụbọchị dị nihu ọchị.O meghewo ọnụ ya namamihe, iwu obiọma dịkwa nire ya.Ọ na-eleru anya nihe ndị na-eme nezinụlọ ya, ọ naghịkwa eri nri umengwụ.Ụmụ ya ebiliwo kpọọ ya onye obi ụtọ; onye nwe ya na-ebili, na-ajakwa ya mma.E nwere ọtụtụ ụmụ nwaanyị gosiworo na ha bụ ezigbo ụmụ nwaanyị, ma gị onwe gị karịrị ha niile.Ịma mma pụrụ ịbụ ụgha, mma elu ahụ pụkwara ịbụ ihe efu; ma nwaanyị nke na-atụ egwu Jehova na-enwetara onwe ya otuto.Nyenụ ya ihe aka ya rụpụtara, ka ọrụ ya jaakwa ya mma ọbụna nọnụ ụzọ ámá. 